**Uvodni metodološki seminar: Doktorsko istraživanje – pristup, problem, dizajn**

Zadatak

Naslov moje doktorske disertacije: Manjinski statusi naroda bez država u različitim političkim sustavima: Komparativna analiza Kurda i Palestinaca

*Lucija Gadža*

**Dizajn istraživanja s velikim N**

Kada bih odabrala dizajn istraživanja s velikim N, prikupila bih podatke o velikom broju različitih naroda bez države. Osim Kurda i Palestinaca, istraživala bih Katalonce, Tatare, Rome, Berbere, Čečene, Baske i brojne druge. Kombinirala bih komparativnu i statističku metodu. Koristila bih kvantitativne podatke poput prava na političko djelovanje (npr. zastupljenost u parlamentima), razine represije (npr. broj političkih zatvorenika) itd. Osim što bih usporedila narode bez države, ispitala bih kako politički sustavi u kojima žive utječu na njihov manjinski status.

**Dizajn istraživanja s malim n**

S obzirom na to da je dizajn istraživanja s malim n, dizajn koji uključuje mali broj slučajeva ili promatranja, detaljno bih usporedila Kurde i Palestince. Fokusirala bih se na njihove sličnosti i razlike unutar različitih političkih sustava. Usporedila bih Kurde u različitim državama (Irak, Iran, Turska, Sirija) i Palestince u različitim političkim kontekstima (Izrael, Zapadna obala, Gaza). Analizirala bih faktore poput razine političke autonomije, uloge međunarodne zajednice u podršci ili ograničavanju njihovih političkih aspiracija i drugih.

**Studija slučaja**

U ovom slučaju, predmet moje doktorske disertacije bio bi položaj Kurda u Turskoj. Fokusirala bih se na specifičan aspekt manjinskog statusa poput prava na političku autonomiju, povijesnog razvoja političke represije ili integracije ili odnosa međunarodnih aktera prema njihovim političkim zahtjevima. Izvori podataka uključivali bi **pravne dokumente, političke govore, intervjue s akademicima i aktivistima** te izvještaje međunarodnih organizacija.